Jelgavā

APSTIPRINĀTI

Ar Jelgavas novada domes

2025.gada \_. \_\_\_\_\_ lēmumu Nr.

(protokols Nr. )

SAISTOŠIE NOTEIKUMI Nr. \_

**„Grozījumi Jelgavas novada pašvaldības 2023. gada 5. jūnija saistošajos noteikumos Nr. 10 „Jelgavas novada pašvaldības nolikums”.**

Izdoti saskaņā ar Pašvaldību likuma

49.panta pirmo daļu

Izdarīt Jelgavas novada pašvaldības 2023. gada 5. jūnija saistošajos noteikumos Nr. 10 „Jelgavas novada pašvaldības nolikums” (turpmāk – saistošie noteikumi) šādus grozījumus:

1. Izdarīt grozījumus saistošo noteikumu 5.punktā, svītrojot vārdus “un komitejas apakškomisiju”, izsakot to šādā redakcijā:

“5. Lai nodrošinātu savu darbību, dome no domes deputātiem ievēl šādas komitejas:”

1. Svītrot saistošo noteikumu 5.1.1.apakšpunktu.
2. Svītrot saistošo noteikumu 7.1 punktu.
3. Izdarīt grozījumus III nodaļas nosaukumā, pēdējo vārdu “vietnieki” aizstāt ar vārdu “vietnieks”, izsakot to šādā redakcijā:

“III DOMES PRIEKŠSĒDĒTĀJS, DOMES PRIEKŠSĒDĒTĀJA VIETNIEKI, IZPILDDIREKTORS UN IZPILDDIREKTORA VIETNIEKS”

1. Izdarīt grozījumus saistošo noteikumu 12. punktā, izsakot to šādā redakcijā:

„12. Domes priekšsēdētājam ir divi vietnieki:

12.1. domes priekšsēdētāja vietnieks izglītības, kultūras, sporta un labklājības jautājumos;

12.2. domes priekšsēdētāja vietnieks tautsaimniecības jautājumos.”

1. Izdarīt grozījumus saistošo noteikumu 13. punktā, izsakot to šādā redakcijā:

“13. Domes priekšsēdētāja vietnieks izglītības, kultūras, sporta un labklājības jautājumos:”

1. Papildināt saistošo noteikumu 13.punktu ar 13.5.apakšpunktu, izsakot to šādā redakcijā:

“13.5. izdod rīkojumus par domes priekšsēdētāja komandējumiem un atvaļinājumiem.”

1. Izdarīt grozījumus saistošo noteikumu 13.1 punktā, vārdus “labklājības un mājokļu” aizstājot ar vārdu “tautsaimniecības”, izsakot to šādā redakcijā:

„13.1 Domes priekšsēdētāja vietnieks tautsaimniecības jautājumos:”

1. Izdarīt grozījumus saistošo noteikumu 13.12. apakšpunktā, izsakot to šādā redakcijā:

“13.12. bez īpaša pilnvarojuma pilda domes priekšsēdētāja pienākumus domes priekšsēdētāja un domes priekšsēdētāja vietnieka izglītības, kultūras, sporta un labklājības jautājumos prombūtnes laikā.”

1. Izdarīt grozījumus saistošo noteikumu 15. punktā, izsakot to šādā redakcijā:

“15. Izpilddirektoram ir vietnieks saimnieciskajos jautājumos, kurš pilda izpilddirektora pienākumus viņa prombūtnes laikā. Izpilddirektora vietnieks saimnieciskajos jautājumos: ”

1. Izdarīt grozījumus saistošo noteikumu 15.1. apakšpunktā, papildinot ar vārdiem “Jelgavas novada Īpašuma pārvaldi” izsakot to šādā redakcijā:

“15.1. pārrauga, koordinē un kontrolē pašvaldības pagastu pārvaldes, Jelgavas novada Īpašuma pārvaldi un Centrālās administrācijas Saimnieciskā nodrošinājuma nodaļu;”

1. Svītrot saistošo noteikumu 16.punktu.
2. Izdarīt grozījumus saistošo noteikumu 17. punktā, vārdus “izpilddirektora vietnieki” aizstājot ar vārdiem “izpilddirektora vietnieks”, izsakot to šādā redakcijā:

“17. Domes priekšsēdētājs, priekšsēdētāja vietnieki, deputāti, izpilddirektors, izpilddirektora vietnieks, pašvaldības institūciju amatpersonas un darbinieki saņem atlīdzību par savu pienākumu pildīšanu saskaņā ar Jelgavas novada pašvaldības amatpersonu un darbinieku atlīdzības noteikumiem.”

1. Izteikt saistošo noteikumu 20.1 punktu jaunā redakcijā:

“20.1 Institūcijas, kurām ar normatīvo aktu ir noteikta īpaša kompetence un atšķirīga padotības forma:

20.11. Iekšējā audita nodaļa, kas funkcionāli pakļauta domes priekšsēdētājam, administratīvi pakļauta izpilddirektoram.

20.12. Domes priekšsēdētāja birojs, kas pakļauts domes priekšsēdētājam.”

1. Izdarīt grozījumus saistošo noteikumu 26.1punktā, papildinot teikuma sākumu ar vārdiem “Domes priekšsēdētāja biroja un”, izsakot to šādā redakcijā:

“26.1 Domes priekšsēdētāja biroja un Iekšējā audita nodaļas nolikumu apstiprina domes priekšsēdētājs.”

1. Svītrot saistošo noteikumu 30.30. apakšpunktu.
2. Papildināt saistošos noteikumus ar 30.31.apakšpunktu, izsakot to šādā redakcijā:

“30.31. Latvijas Šaušanas federācija.”

1. Izdarīt grozījumus saistošo noteikumu 34.punktā, papildinot ar apakšpunktiem, izsakot to šādā redakcijā:

“34. Uzņēmējdarbības veicināšanai un sabiedrības iesaistīšanai pašvaldības funkciju realizēšanā, dome ir izveidojusi:

34.1. Uzņēmēju konsultatīvo padomi;

34.2. Iedzīvotāju konsultatīvo padomi.”

1. Izdarīt grozījumus saistošo noteikumu 46.2.apakšpunktā, izsakot to šādā redakcijā:

“46.2. Domes priekšsēdētāja vietniekam izglītības, kultūras, sporta un labklājības jautājumos – pirmdienās no plkst. 13:00 līdz plkst. 17:00;”

1. Izdarīt grozījumus saistošo noteikumu 46.3.apakšpunktā, izsakot to šādā redakcijā:

“46.3. Domes priekšsēdētāja vietniekam tautsaimniecības jautājumos – pirmdienās no plkst. 13:00 līdz plkst. 17:00;”

1. Izdarīt grozījumus saistošo noteikumu 47. punktā, vārdu “vietniekiem” aizstājot ar vārdu “vietniekam”, izsakot to šādā redakcijā:

“47. Izpilddirektoram un izpilddirektora vietniekam vienu reizi nedēļā ir apmeklētāju pieņemšanas laiki Jelgavas novada pašvaldības telpās Pasta ielā 37, Jelgavā:”

1. Izdarīt grozījumus saistošo noteikumu 47.2 apakšpunktā, vārdu “vietniekiem” aizstājot ar vārdu “vietniekam”, izsakot to šādā redakcijā:

“47.2. Izpilddirektora vietniekam – pirmdienās no plkst. 13:00 līdz plkst. 17:00.”

1. Papildināt saistošos noteikumus ar 90.punktu, izsakot to šādā redakcijā:

“90. Ar 2025.gada \_\_\_ saistošo noteikumu Nr.\_\_ “Grozījumi Jelgavas novada pašvaldības 2023. gada 5. jūnija saistošajos noteikumos Nr. 10 "Jelgavas novada pašvaldības nolikums"” spēkā stāšanos brīdi domes priekšsēdētāja vietnieks izglītības, sporta un kultūras jautājumos turpmāk ir domes priekšsēdētāja vietnieks izglītības, kultūras, sporta un labklājības jautājumos.”

1. Papildināt saistošos noteikumus ar 91.punktu, izsakot to šādā redakcijā:

“91. Ar 2025.gada \_\_\_ saistošo noteikumu Nr.\_\_ “Grozījumi Jelgavas novada pašvaldības 2023. gada 5. jūnija saistošajos noteikumos Nr. 10 "Jelgavas novada pašvaldības nolikums"” spēkā stāšanos brīdi domes priekšsēdētāja vietnieks labklājības un mājokļu jautājumos turpmāk ir domes priekšsēdētāja vietnieks tautsaimniecības jautājumos.”

1. Papildināt saistošos noteikumus ar 92.punktu, izsakot to šādā redakcijā:

“92. Ar 2025.gada \_\_\_ saistošo noteikumu Nr.\_\_ “Grozījumi Jelgavas novada pašvaldības 2023. gada 5. jūnija saistošajos noteikumos Nr. 10 "Jelgavas novada pašvaldības nolikums"” spēkā stāšanos brīdi izpilddirektora vietnieks attīstības jautājumos turpmāk ir izpilddirektora vietnieks saimnieciskajos jautājumos.”

Domes priekšsēdētājs I. Zālītis